ÅR A, B og C

SKÆRTORSDAG AFTEN

P: Kære menighed! Denne aften bliver vi mere end på noget andet tidspunkt af året mindet om, hvor højt Gud elsker os. Lad os bede om, at vi må nære samme kærlighed til hinanden:

1. At Guds folk frem for alt andet

må være kendetegnet ved en kærlighed

som Kristi kærlighed.

Derom beder vi.

A: Herre, hør vor bøn.

2. At vor kristne kærlighed må være så stærk,

at den gør sig gældende inden for alle offentlige instanser.

Derom beder vi.

A: Herre, hør vor bøn.

3. At de fattige og syge iblandt os

må føle sig som

fuldgyldige medlemmer af Guds folk.

Derom beder vi.

A: Herre, hør vor bøn.

4. At vi, som er forsamlet her til denne højtidelige fejring,

ikke bare i vore følelser,

men også i vort praktiske liv

må være opfyldt af den guddommelige kærlighed.

Derom beder vi.

A: Herre, hør vor bøn.

P: Barmhjertige Gud, himmelske Fader,

du, som elskede verden så højt,

at du lod din søn gå i døden for os,

lad Herrens nadver fuldbyrde denne kærlighed i os.

Ved Kristus, vor Herre.

A: Amen.